《龙井访友元王隐君次屠纬真韵》
明代·安希范

挟策蹑青苍，空山罕人迹。藤萝挂悬漫，古木压危石。

仰望空翠中，霭霭孤云白。山阿靓以深，幽人此栖息。

烟霞幻奇境，杳与尘世隔。松隙辟瓮牖，湖光荡虚壁。

趺坐一蒲团，心猿调定力。欲叩元中元，象罔渺然测。

清言互酬应，岚气忽云夕。

作者简介：安希范（1564－1621）字小范，号我素。江苏无锡人，明万历年间进士，授礼部主事，因乞便养母，改南京吏部。万历二十一年因上《纠辅臣明正邪》一疏惹怒神宗遭贬，归乡后主讲于东林学院。著有《天全堂集》。安希范同顾宪成、顾允成、高攀龙、刘元珍、钱一本、薛敷教、叶茂才合称为“东林八君子”。